CELEX: 61986CJ0047
Σιτηρά
Επιστροφή στην παραγωγή
Ασφάλεια

για τα δικαστικά έξοδα
Επί των δικαστικών εξόδων
33 Τα έξοδα στα οποία υποβλήθηκε η Επιτροπή, η οποία κατέθεσε παρατηρήσεις στο Δικαστήριο, δεν αποδίδονται . Δεδομένου ότι η παρούσα διαδικασία έχει ως προς τους διαδίκους της κύριας δίκης το χαρακτήρα παρεμπίπτοντος, που ανέκυψε ενώπιον του εθνικού δικαστηρίου, σ' αυτό εναπόκειται να αποφανθεί επί των δικαστικών εξόδων .
Διατακτικό
Για τους λόγους αυτούς
ΤΟ ΔΙΚΑΣΤΗΡΙΟ ( έκτο τμήμα ),
κρίνοντας επί των ερωτημάτων που του υπέβαλε το Tribunal administratif της Λίλλης με απόφαση της 5ης Δεκεμβρίου 1985, αποφαίνεται :
1 ) Ο κανονισμός 1570/78 της Επιτροπής, της 4ης Ιουλίου 1978, περί λεπτομερειών εφαρμογής του κανονισμού 2742/75 του Συμβουλίου, περί των επιστροφών στην παραγωγή των αμυλούχων προϊόντων, προβλέποντας τη χορήγηση προκαταβολών με σύσταση ασφάλειας ως μοναδικό τρόπο καταβολής της επιστροφής στην παραγωγή, δεν παραβίασε τις διατάξεις του άρθρου 8 του πιο πάνω κανονισμού του Συμβουλίου .
2 ) Το άρθρο 3, παράγραφος 3, στοιχείο α ), δεύτερο εδάφιο, του κανονισμού 1570/78 της Επιτροπής είναι ανίσχυρο καθόσον δεν προβλέπει την αποδέσμευση του τμήματος της ασφάλειας που αντιστοιχεί στην αύξηση 5% ανάλογα με την ποσότητα του πράγματι μεταποιηθέντος προϊόντος βάσεως .